OzLabs/hebrew-wiki-articles huggingface dataset:
ארפאד שאנדור

ארפאד שאנדור (במקור עד 1913 שטרן,<ref>Az engedélyt tartalmazó BM rendelet száma/évszáma: 109605/1913. Forrás: MNL-OL 30804. mikrofilm 586. kép 2. karton. Névváltoztatási kimutatások 1913. év 89. oldal 11. sor</ref> בהונגרית: Sándor Árpád; בודפשט, 5 ביוני 1896 – בודפשט, 10 בפברואר 1972) היה פסנתרן, מוזיקאי קאמרי, מבקר מוזיקה יהודי-הונגרי אחיה של הפסנתרנית רנה שאנדור ושל הכנר והמנצח פרידייש שאנדור. בן דודו היה ג'רג' שאנדור, גם הוא פסנתרן.

== ביוגרפיה ==
ארפאד שטרן נולד במשפחה יהודית כבנם של וילמוש שטרן (1864–1915), בעל מפעל, יצרן נברשות, ושל סידוניה זיידנר (1876–1971). הוא השלים את לימודיו באקדמיה למוזיקה ע"ש פרנץ ליסט בבודפשט כתלמידם של המלחינים ההונגרים הגדולים בלה ברטוק וזולטן קודאי. את הופעת הבכורה שלו כפסנתרן עשה בעיר הולדתו ב-1916. זמן לא רב לאחר מכן, הוא יצא למסע הופעות בארצות הברית. ב-1917 ערך את מגזין המוזיקה "סימפוניה" (Szimfónia). הוא השתקע בברלין ב-1922, שם שימש מבקר מוזיקה של ה-Berliner Tageblatt עד להשתלטות הנאצים. ב-1933 נסע שוב לארצות הברית, שם עבד כמוזיקאי קאמרי וכמלווה בפסנתר. עשר שנים לאחר מכן קיבל אזרחות אמריקאית. הוא היה שותף והמלווה המועדף של הכנר הגדול יאשה חפץ ושל זמרת האופרה לילי פונס ואמנים מפורסמים אחרים. כמה שנים לפני מותו נפצע בזרועו בתאונה ואז פרש. את שנות חייו האחרונות בילה בהתבודדות מוחלטת בבודפשט. הוא נפטר בגיל שבעים וחמש.

שאנדור הובא למנוחות בבית הקברות היהודי ברחוב קוזמה בבודפשט.

== חייו הפרטיים ==
אשתו הייתה קלרה לויזה בּלֶך, לה נישא ב-16 במרץ 1934 בבודפשט.<ref></ref> הם התגרשו ב-1939. הוא התחתן שוב עם הלגה בודנהיימר (1920–2006) בניו יורק ב-1943.

== לקריאה נוספת ==
* Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. ISBN 963-05-2500-3 ([http://mek.oszk.hu/00300/00355/html/ABC13280/13362.htm לקסיקון ביוגרפי הונגרי]. עורכת ראשית אגנש קניירש)
* Szabolcsi Bence – Tóth Aladár: Zenei lexikon I–III. Főszerk. Bartha Dénes. Átd. kiadás. Budapest: Zeneműkiadó. 1965. (לקסיקון המוזיקה)
* Arpad Sándor, 75, an accompanist (1972. február 14.) New York Times, [https://www.nytimes.com/1972/02/14/archives/arpkdandor-75-an-ag0nipanist-pianisttor-heifetz-and-pons-in-opera.html גישה מקוונת]
== קישורים חיצוניים ==
* [https://www.arcanum.com/hu/online-kiadvanyok/Lexikonok-magyar-eletrajzi-lexikon-7428D/s-778D5/sandor-arpad-77927/ ביוגרפיה באתר arcanum]
* [https://www.encyclopedia.com/arts/dictionaries-thesauruses-pictures-and-press-releases/sandor-arpad ארפאד שאנדור] ב-encyclopedia.com
* [https://adp.library.ucsb.edu/index.php/mastertalent/detail/106321/Sandor_Arpad ארפאד שאנדור] ב-Discography of American Historical Recordings

* 

== הערות שוליים ==

קטגוריה:פסנתרנים יהודים הונגרים
קטגוריה:מבקרי מוזיקה יהודים הונגרים
קטגוריה:בוגרי האקדמיה למוזיקה ע"ש פרנץ ליסט
קטגוריה:יהדות בודפשט
קטגוריה:בודפשט: אישים
קטגוריה:מהגרים מהונגריה לארצות הברית
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1896
קטגוריה:הונגרים שנפטרו ב-1972
קטגוריה:אמריקאים שנפטרו ב-1972
Feel Good

"Feel Good" הוא סינגל של התקליטנים האמריקאים, גריפין ואילניום, בשיתוף פעולה עם הזמרת האמריקאית, דאייה.<ref></ref><ref></ref> השיר יצא, על ידי אינטרסקופ רקורדס ודארקרום רקורדס, ב-3 במרץ 2017.<ref></ref><ref></ref><ref></ref>

השיר מופיע באלבום האולפן השני של אילניום, Awake .

נכון לנובמבר 2022, השיר הושמע למעלה מ-48 מיליון פעמים ביוטיוב,<ref></ref> ולמעלה מ-239 מיליון פעמים בספוטיפיי.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!אוסטרליה (ARIA)
|פלטינה
|70,000
|-
!ארצות הברית (RIAA)
|פלטינה
|1,000,000
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי דאייה
קטגוריה:שירים באנגלית
קטגוריה:שירים שנכתבו על ידי טובי גד
קטגוריה:סינגלים בהוצאת אינטרסקופ רקורדס
הילריון (אלפייב)

מיטרופוליט הילריון (ברוסית: Митрополит Иларион; נולד ב-24 ביולי 1966) הוא בישוף של הכנסייה האורתודוקסית הרוסית, מיטרופוליט של בודפשט והונגריה מאז 7 ביוני 2022. תאולוג, פטרולוג, היסטוריון כנסייה, מלחין ומורה, דוקטור לפילוסופיה (1995), דוקטור לתאולוגיה (1999). חתן פרס הפדרציה הרוסית (2020).

מחבר מונוגרפיות על חייהם ותורותיהם של אבות הכנסייה, תרגומים מיוונית וסורית, עבודות על תאולוגיה דוגמטית, מאמרים באנציקלופדיה הרוסית הגדולה ובאנציקלופדיה האורתודוקסית ופרסומים רבים בכתבי עת. מחבר הספר ישוע המשיח .

מ-31 במרץ 2009 עד 7 ביוני 2022 מילא את התפקידים הבאים: יו"ר המחלקה ליחסי כנסייה חיצוניים של הפטריארכיה של מוסקבה , חבר קבע בסינוד הקדוש , רקטור של כל הכנסיות ללימודי תואר שני ודוקטורט על שם קדושים סיריל ומתודיוס . היה מנחה של תוכנית הטלוויזיה "הכנסייה והעולם" בערוץ הטלוויזיה "רוסיה-24"<ref></ref>.

==קישורים חיצוניים==

* 

==הערות שוליים==

קטגוריה:אנשי דת נוצרים
קטגוריה:אנשי דת רוסים
קטגוריה:תאולוגים נוצרים
קטגוריה:מלחינים רוסים
קטגוריה:מקבלי עיטור אלכסנדר נבסקי (הפדרציה הרוסית)
קטגוריה:מקבלי עיטור הידידות (רוסיה)
קטגוריה:רוסים שנולדו ב-1966
יחסי סלובניה–פולין

יחסי סלובניה–פולין הם היחסים הדיפלומטיים בין סלובניה לפולין.

== היסטוריה ==
שתי המדינות כוננו יחסים דיפלומטיים ב-10 באפריל 1992. במרץ 2017 
בהזמנת נשיא סלובניה בורוט פאהור, נשיא פולין אנדז'יי דודה ורעייתו ביקרו ברפובליקה של סלובניה. מדובר בביקור חוזר רשמי של הנשיא דודה, לאחר ביקורו הרשמי של הנשיא פאהור בשנת 2016 בפולין.

== יחסים כלכליים ==
פולין היא שותפה כלכלית חשובה לסלובניה. הסחר בין שתי המדינות מציג צמיחה מבטיחה. בשנת 2001 הוא הסתכם ב-386 מיליון דולר, מתוכם 242 מיליון דולר יצוא מסלובניה ו-144 מיליון דולר יבוא לסלובניה. בהשוואה לשנת 2000 היצוא עלה ב-7 אחוזים והיבוא ב-4.5 אחוזים. לסלובניה יש עודף סחר מתמיד עם פולין - בשנת 2001 הוא הסתכם ב-98 מיליון דולר. השוק הפולני צובר חשיבות עבור חברות סלובניות אשר מגדילות את השקעותיהן שם מדי שנה. בשנת 1997 ההשקעה הישירה של סלובניה בפולין הייתה שווה 4 מיליון דולר. בסוף שנת 2000 זה גדל ליותר מ-55 מיליון דולר, מה שדירג את פולין כמקבלת החמישית בגובהה של השקעות סלובניות, שהחשובות שבהן הן בתעשיית התרופות. יותר מ-20 חברות סלובניות רשומות כיום בפולין. לנמל קופר תפקיד מיוחד בחיזוק היחסים הכלכליים. לשכת המסחר והתעשייה של סלובניה משתפת פעולה בהצלחה עם לשכת המסחר הפולנית. מספר מצגות אורגנו בסלובניה ובאזורים שונים של פולין - קטוביץ, קרקוב, ורשה ופוזנן.

בשנים האחרונות ניכרת עלייה במספר התיירים הפולנים המבקרים בסלובניה. בשנת 2001 חלה עלייה של 23 אחוז במספר המבקרים הפולנים.

== נציגויות דיפלומטיות ==
* סלובניה מחזיקה בפולין שגרירות בוורשה.
* פולין מחזיקה בסלובניה שגרירות בליובליאנה.

== קישורים חיצוניים ==

== הערות שוליים ==
איביצה איבושיץ'

איביצה איבושיץ (בקרואטית: Ivica Ivušić; נולד ב-1 בפברואר 1995 ברייקה שבקרואטיה) הוא כדורגלן קרואטי המשחק בעמדת השוער בקבוצת פאפוס מליגת העל הקפריסאית ובנבחרת קרואטיה.

== קריירת מועדונים ==
איבושיץ' גדל במחלקות הנוער של ריקה, סרניו קלצ'ו ואינטר מילאן.

ב-15 ביולי 2014 הושאל איבושיץ' מאינטר מילאן לפראטו מהסרייה ג'. הוא ערך 11 הופעות ליגה במדי המועדון.

ב-17 באוגוסט 2015 חתם איבושיץ' באיסטרה 1961 מליגת העל הקרואטית. הוא ערך 42 הופעות במדי המועדון.

ב-18 בינואר 2018 חתם איבושיץ' באולימפיאקוס מליגת העל היוונית. הוא לא שיחק במדי המועדון.

ב-12 ביוני 2018 חתם איבושיץ' על חוזה לארבע עונות באוסייק מליגת העל הקרואטית.

== קריירה בינלאומית ==
ב-4 בספטמבר 2021 ערך איבושיץ' את הופעת הבכורה שלו בנבחרת קרואטיה, בניצחון 0–1 על נבחרת סלובקיה במסגרת מוקדמות מונדיאל 2022.

נכלל בסגל נבחרת קרואטיה לטורניר מונדיאל 2022.

נכלל בסגל נבחרת קרואטיה לטורניר יורו 2024.

== קישורים חיצוניים ==

== הערות שוליים ==

קטגוריה:כדורגלנים קרואטים
קטגוריה:שוערי כדורגל קרואטים
קטגוריה:כדורגלני אינטר מילאנו
קטגוריה:כדורגלני פראטו
קטגוריה:כדורגלני איסטרה 1961
קטגוריה:כדורגלני אולימפיאקוס
קטגוריה:כדורגלני אוסייק
קטגוריה:כדורגלני פאפוס
קטגוריה:כדורגלני נבחרת קרואטיה
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים קרואטים בקפריסין
קטגוריה:קרואטים שנולדו ב-1995
באצ'סנטגיירג'

באצ'סנטגיירג (בהונגרית: Bácsszentgyörgy) הוא כפר בנפת באיה שבמחוז באץ'-קישקון בדרום מזרח הונגריה. 

כמו יישובים רבים באירופה, גם בבאצ'סנטגיירג' אוכלוסיית היישוב נמצאת בירידה. כך, בשנת 1990 חיו בכפר 259 תושבים ובשנת 2022 חיו בו רק 128 תושבים.

הכפר הוזכר לראשונה במסמכים משנת 1425. אך היה משויך לגרה עד שהוכרז ככפר רשמי בשנת 1947.

==קישורים חיצוניים==

* 

==הערות שוליים==

קטגוריה:הונגריה: כפרים
גת רימון (נחלת מנשה)

200px
גת רימון הייתה עיר לויים בנחלת שבט מנשה שבעבר הירדן המערבי.

==אזכור בתנ"ך==
גת רימון מוזכרת ברשימת הערים שנתנו שבטי ישראל ללויים בספר יהושע, בתור אחת הערים שנתן חצי שבט מנשה לבני קהת: 

במקבילה בספר דברי הימים לא מופיעה גת רימון אלא "בלעם" (היא יבלעם). יש חוקרים הסבורים כי הגרסה הנכונה היא גת רימון והגרסה "בלעם" בטעות יסודה, ויש הסוברים כי עיר הלויים הייתה יבלעם והשם "גת רימון" נשתרבב בטעות בידי מעתיק, בעקבות גת רימון שבנחלת דן שהוזכרה פסוק אחד לפני כן. בקרב הפרשנים יש המסבירים שזו אותה עיר, ויש הסוברים שאלו שתי ערים שונות, שניתנו ללויים מידי שבט מנשה בשתי הזדמנויות שונות. יש המוכיחים ממספד "הֲדַדְ רִמּוֹן בְּבִקְעַת מְגִדּוֹן" כי אכן היה מקום בשם זה באזור בקעת מגידו.

==זיהוי==
רומאנה - זיהוי מקובל לגת רימון]]
מכך שגת רימון הוזכרה בסמיכות לתענך, העלו בנימין מזר ויהודה קיל השערה לפיה גת רימון היא "Giti-rimunima" המוזכרת במכתבי אל עמארנה בסמיכות לשונם, ואותה הם מזהים עם רומאנה הצפונית לג'נין.

==קישורים חיצוניים==
* [http://amudanan.co.il/w/P885983 רמנה] באתר "עמוד ענן".
==הערות שוליים==

קטגוריה:יישובי המקרא
קטגוריה:נחלת שבט מנשה
קטגוריה:ערי לויים
קטגוריה:מקומות במכתבי אל-עמארנה
יחסי איראן–סלובניה

יחסי איראן–סלובניה הם היחסים הדיפלומטיים בין איראן לסלובניה.

== היסטוריה ==
שתי המדינות כוננו יחסים דיפלומטיים ב-9 במרץ 1992. בפברואר 2016 חתמו שתי המדינות על 3 מסמכי שיתוף פעולה ביניהן, והחליטו על הגברת יחסי הסחר בין המדינות. בנובמבר 2016 פתחה סלובניה את שגרירותה בטהראן מחדש, לאחר שהייתה סגורה במשך 4 שנים מאז 2012.

== נציגויות דיפלומטיות ==
* סלובניה מחזיקה באיראן שגרירות בטהראן.
* איראן מחזיקה בסלובניה שגרירות בליובליאנה.

== קישורים חיצוניים ==

== הערות שוליים ==
אדם דייוויס

אדם ריס דייוויס (באנגלית: Adam Rhys Davies; נולד ב-17 ביולי 1992 ברינטלן שבגרמניה) הוא כדורגלן ולשי המשחק בעמדת השוער בקבוצת שפילד יונייטד מהפוטבול ליג צ'מפיונשיפ ובנבחרת ויילס.

== קריירת מועדונים ==
דייוויס גדל במחלקת הנוער של אברטון.

בתחילת הקריירה המקצוענית שלו שימש כשוער מחליף בשפילד ונסדיי במסגרת הפוטבול ליג צ'מפיונשיפ, אך לא ערך הופעות במדי המועדון.

ב-13 ביוני 2014 חתם דייוויס בארנסלי מהפוטבול ליג הראשונה. הוא שיחק במועדון במשך חמש עונות במסגרת הפוטבול ליג הראשונה והפוטבול ליג צ'מפיונשיפ, בהן ערך 184 הופעות ליגה.

ב-25 ביוני 2019 חתם דייוויס בסטוק סיטי מהפוטבול ליג צ'מפיונשיפ. הוא ערך 33 הופעות ליגה במדי המועדון.

ב-25 בינואר 2022 חתם דייוויס בשפילד יונייטד מהפוטבול ליג צ'מפיונשיפ.

== קריירה בינלאומית ==
ב-20 במרץ 2019 ערך דייוויס את הופעת הבכורה שלו בנבחרת ויילס, בניצחון 0–1 על נבחרת טרינידד וטובגו במשחק ידידות. הוא היה חלק מסגל נבחרת ויילס לטורניר יורו 2020 בשנת 2021, אך לא שיחק בטורניר.

נכלל בסגל נבחרת ויילס לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים ולשים
קטגוריה:שוערי כדורגל ולשים
קטגוריה:כדורגלני שפילד ונסדיי
קטגוריה:כדורגלני בארנסלי
קטגוריה:כדורגלני סטוק סיטי
קטגוריה:כדורגלני שפילד יונייטד
קטגוריה:כדורגלני נבחרת ויילס
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:בריטים שנולדו ב-1992
הצילו (שיר)

הצילו (מוכר גם: מי יציל את הבית שלי) הוא שיר שהקליטה הזמרת הישראלית דפנה דקל. הוא יצא לאור ב־1989 כסינגל מאלבום הבכורה של הזמרת, "דפנה דקל". יובל דור ומיקי גבריאלוב הלחינו את השיר למילותיה של רחל שפירא.

== על השיר ==
השיר נכלל באלבום הבכורה של דקל, שנשא את שמה. דקל אמרה שהשיר כוון ברובד הסמוי למדינת ישראל, ומשום כך היא הסתייגה ממנו. . עם זאת, הלחן והעיבוד "הוציאו קצת את העוקץ" מהאמירה וגרמו לה להתחיל להרגיש בנוח עם השיר. אמרגנה שלמה צח שכנע אותה סופית להכניס את השיר לאלבום.

בתקופה שבה האלבום יצא לאור היה רק ערוץ טלוויזיה אחד בישראל, הערוץ הראשון, ודקל ביצעה אותו בתוכנית "סיבה למסיבה" עם רבקה מיכאלי. , סיפרה.

יובל דור הלחין את השיר באופן שונה מזה המוכר בגרסה הסופית. דור, חבר להקת "הכל עובר חביבי", הציע אותו בתחילה ללהקה, שסברה שאינו מתאים לה, וויתרה עליו. אמרגנה של דקל, שלמה צח, לא היה שלם עם הגרסה הראשונית, וביקש "משהו שונה" ממיקי גבריאלוב, ששינה את החלק הראשון של הלחן. השינוי נעשה מבלי לבקש את אישורו של דור.

עיתונאים הצביעו על דמיון בין החלק הראשון של הלחן (בגרסתו הסופית) לשיר "Melancholy Man" של "המודי בלוז". בתגובה לטענות אמר יובל דור שאף על פי שיש דמיון, אין ביניהם זהות. הוא הבהיר שבכל אופן לא הוא הלחין את החלק המדובר (בגרסתו אחר השינוי).

== הצלחה ==
"הצילו" הוצג כמועמד למצעד הפזמונים השבועי של רשת ג' ב־7 במרץ 1989, זכה להצלחה וצעד תשעה שבועות, עד 30 במאי. בשיאו הגיע למקום הראשון, ב־11 באפריל. במצעד השנתי לשנת תשמ"ט של התחנה הוא דורג במקום השמיני.

== מיקומי שיא ==

== קישורים חיצוניים ==

* [https://youtu.be/3In3nlexk2g "הצילו" – אודיו], באתר יוטיוב
* [https://youtu.be/CxMXDwP7lqM "Melancholy Man" של "המודי בלוז"], באתר יוטיוב

== הערות שוליים ==

קטגוריה:שירי 1989
קטגוריה:סינגלים מ-1989
קטגוריה:דפנה דקל
קטגוריה:שירים בעברית
קטגוריה:שירים שנכתבו על ידי רחל שפירא
קטגוריה:שירים שהולחנו על ידי מיקי גבריאלוב
קטגוריה:סינגלים שהגיעו למקום הראשון בישראל
Tomorrow Never Dies

Tomorrow Never Dies (מחר לנצח) הוא סינגל מאת הזמרת האמריקאית שריל קרואו אשר שוחרר ב-1 בדצמבר 1997. השיר שימש כשיר הנושא של הסרט "מחר לנצח" ה-18 בסדרת סרטי ג'יימס בונד. השיר זכה להצלחה רבה והגיע למקומות גבוהים במצעדי הפזמונים ברחבי העולם.

==כתיבה==
מפיקי הסרט "מחר לנצח" פנו אל שריל קרואו בהצעה לכתוב ולבצע את שיר הנושא של הסרט. קרואו כתבה והלחינה את השיר יחד עם המפיק המוזיקלי שלה מיטשל פרום. לצד הפנייה לקרואו, דייוויד ארנולד, שהלחין את פסקול הסרט, כתב שיר נוסף בשם "מחר לנצח" והעניק אותו לקיי די לאנג. בסופו של דבר החליט ארנולד להשתמש בשיר של קרואו כשיר הפתיחה של הסרט. בהתאם לכך שונה שם השיר של לאנג ל"כניעה" והוא נדחק לקרדיטים.

בטקס פרס גלובוס הזהב ה-55 היה השיר מועמד לפרס השיר המקורי הטוב ביותר. אך הפסיד ל-"My Heart Will Go On" מאת ג'יימס הורנר וויל ג'נינגס. השיר היה מועמד לזכות גם בטקס פרסי הגראמי ה-41 אולם הפסיד שוב לאותו שיר.

== מיקומי שיא ==

== קישורים חיצוניים ==
* 

==הערות שוליים==

קטגוריה:שירי 1997
קטגוריה:סינגלים מ-1997
קטגוריה:שירים מסרטי ג'יימס בונד
קטגוריה:שירים באנגלית
קטגוריה:שירים על זמן
קטגוריה:סינגלים בהוצאת A&M רקורדס
סימון אנגפנדואטנבו

סימון אנגפנדואטנבו (בצרפתית: Simon Ngapandouetnbu; נולד ב-12 באפריל 2003 בפומבאן שבקמרון) הוא כדורגלן קמרוני המשחק בעמדת השוער בקבוצת אולימפיק מרסיי מליגת העל הצרפתית ובנבחרת קמרון.

== קריירת מועדונים ==
אנגפנדואטנבו גדל במחלקות הנוער של ASPTT מרסיי, ASMJ בלאנקארד ואולימפיק מרסיי. בשנת 2019 החל לשחק בקבוצת המילואים של אולימפיק מרסיי.

== קריירה בינלאומית ==
אנגפנדואטנבו נכלל בסגל נבחרת קמרון לטורניר מונדיאל 2022.

נכלל בסגל נבחרת קמרון לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים קמרונים
קטגוריה:שוערי כדורגל קמרונים
קטגוריה:כדורגלני אולימפיק מרסיי
קטגוריה:כדורגלני נבחרת קמרון
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:ילידי 2003
For Your Eyes Only

"For Your Eyes Only" (בעברית: "לעינייך בלבד") הוא סינגל מאת הזמרת הסקוטית-אמריקאית שינה איסטון, אשר שוחרר ב-19 ביוני 1981. השיר שימש כשיר הנושא של הסרט "לעינייך בלבד" ה-12 בסדרת סרטי ג'יימס בונד. השיר הגיע למקום הרביעי במצעד הבילבורד הוט 100 האמריקאי, ולמקום השמיני במצעד הסינגלים הבריטי. הוא היה מועמד לפרס אוסקר לשיר המקורי הטוב ביותר ב-1982.

==כתיבה==
מפיקי הסרט "לעינייך בלבד" הציעו ללהקת בלונדי לכתוב את שיר הנושא של הסרט. בלונדי כתבו שיר בשם "For Your Eyes Only", אולם המפיקים לא התרשמו ממנו, והטילו על ביל קונטי ומייק לסון לכתוב שיר חדש. קונטי ולסון כתבו והלחינו את השיר, וחיפשו זמר שיבצע אותו. קונטי רצה לתת השיר לדונה סאמר או לדאסטי ספרינגפילד, אולם אולפני יונייטד ארטיסטס המליצו על שינה איסטון שבאותה תקופה זכתה לפרסום בינלאומי בזכות הלהיט "9 to 5". קונטי לא התרשם משירתה של איסטון, אולם השתכנע להעניק לה את התפקיד לאחר שפגש אותה פנים אל פנים.

המפיקים כל כך התרשמו משירתה של איסטון עד שהחליטו לשלב צילומים שלה שרה במהלך סצנת הפתיחה. איסטון היא הזמרת היחידה בתולדות ג'יימס בונד שגם הופיעה בסרט. איסטון עצמה הצהירה לימים שתהליך הצילום היה כל כך קשה עבורה, עד שבשלב מסוים נאלצו לקשור אותה לכיסא כדי שלא תזוז<ref></ref>.

השיר הופק בידי כריסטופר נייל, המפיק המוזיקלי של איסטון. הוא שוחרר בסמיכות להקרנת הבכורה של הסרט והפך כמעט מיד ללהיט בכל רחבי העולם. הוא נחשב עד ימינו לאחד משיריה הטובים ביותר של איסטון.

== מיקומי שיא ==

== קישורים חיצוניים ==
* 

==הערות שוליים==

קטגוריה:שירי 1981
קטגוריה:סינגלים מ-1981
קטגוריה:שירים מסרטי ג'יימס בונד
קטגוריה:שירים באנגלית
קטגוריה:וידאו קליפים שבוימו על ידי סטיב ברון
קטגוריה:בלדות משנות ה-1980
קטגוריה:שירי רוק קל
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד 40 הסינגלים ההולנדיים
יחסי איראן–סלובקיה

יחסי איראן–סלובקיה הם היחסים הדיפלומטיים בין איראן לסלובקיה.

== היסטוריה ==
שתי המדינות כוננו יחסים דיפלומטיים ב-1 בינואר 1993, מיד לאחר פירוק צ'כוסלובקיה. במאי 2022 סגן שר הכלכלה של סלובקיה, יאן אורבק הגיע לטהראן כדי לקחת חלק בוועדה כלכלית משותפת, ונפגש עם סגן שר החוץ של איראן לדיפלומטיה כלכלית, מהדי ספארי. סגן שר הכלכלה הסלובקי ציין כי קיים פוטנציאל טוב לשיתוף פעולה בין איראן וסלובקיה בתחומים שונים כגון תעשיות, חקלאות, מכונות וטכנולוגיות חדשות אשר יילקחו בחשבון בעת עריכת המסמך הסופי של הוועדה המשותפת. הוא גם תיאר כחשובה את היכולת של מפעלים קטנים ובינוניים (SMEs) לשיתוף פעולה דו-צדדי והביע תקווה שיחסי הסחר בין איראן וסלובקיה יתרחבו יותר מאי פעם. ספארי מצדו התייחס להיסטוריה של שיתוף הפעולה בין איראן לסלובקיה בתחום התעשייה, ותיאר את קיום הוועדה הכלכלית המשותפת כצעד מרכזי לחיזוק שיתוף הפעולה הסחר הדו-צדדי.

== נציגויות דיפלומטיות ==
* סלובקיה מחזיקה באיראן שגרירות בטהראן.
* איראן מיוצגת בסלובקיה באמצעות שגרירותה בווינה, אוסטריה.

== קישורים חיצוניים ==

== הערות שוליים ==
יחסי איראן–אסטוניה

יחסי איראן–אסטוניה הם היחסים הדו-צדדיים בין אסטוניה ואיראן.

== היסטוריה ==
המדינה הנשגבת של פרס הכירה באסטוניה ב-22 בספטמבר 1921, כאשר הייתה בעד קבלת אסטוניה לחבר הלאומים.<ref name="vm.ee">https://web.archive.org/web/20171107030838/http://vm.ee/et/riigid/iraan?display=relations (vaadatud 05.11.2017)</ref>

ב-10 בספטמבר 1991 הכירה איראן בעצמאותה המחודשת של אסטוניה. היחסים הדיפלומטיים בין שתי המדינות כוננו ב-18 באוגוסט 1992. באפריל 2016 נפגשה שרת החוץ האסטונית מרינה קלג'ורנד עם נשיא איראן חסן רוחאני ושר החוץ ג'וואד זריף בטהראן. הנשיא ושר החוץ גילו עניין רב בפיתוח היחסים עם אסטוניה בתחומי הפוליטיקה, הכלכלה, התרבות, החינוך והטכנולוגיה.

== נציגויות דיפלומטיות ==
* אסטוניה מיוצגת באיראן באמצעות שגרירותה באנקרה, טורקיה.
* איראן מיוצגת באסטוניה באמצעות שגרירותה בהלסינקי, פינלנד.

==קישורים חיצוניים==

== הערות שוליים ==
גורדון פולרטון

גורדון פולרטון (באנגלית: Charles Gordon Fullerton; 11 באוקטובר 1936, רוצ'סטר – 21 באוגוסט 2013 לנקסטר) היה מהנדס, טייס ניסוי ואסטרונאוט אמריקאי אשר לקח חלק בתוכנית מעבורת החלל.

==ביוגרפיה==
גורדון פולרטון נולד בעיירה רוצ'סטר שבניו יורק. לאחר סיום בית הספר למד הנדסת מכונות במכון הטכנולוגי של קליפורניה בה קיבל תואר ראשון בשנת 1957 ותואר שני בשנת 1958.

לאחר סיום הלימודים החל פולרטון לעבוד בחברת יוז איירקראפט והתגייס לחיל האוויר של ארצות הברית. הוא סיים קורס טיס ובשנת 1964 התקבל לבית ספר לטייסי ניסוי בבסיס חיל האוויר אדוארדס. בשנת 1969 התקבל לצוות האסטרונאוטים של נאס"א.

==שירות בנאס"א==
גורדון פולרטון היה חבר בצוות תמיכה של מספר משימות במסגרת תוכנית אפולו.

בשנת 1977 נכלל בצוות טייסי ניסוי של מעבורת החלל אנטרפרייז וביצע מספר טיסות. בשנת 1982 היה פולרטון הטייס של משימה STS-3. מעבורת זו נחתה לראשונה בנמל החלל וייט סנדס. בשנת 1985 פיקד על צוות משימה STS-51-F.

בהמשך היה פולרטון טייס של קונבאייר 990 במהלך פיתוחו, וכיהן באותו תפקיד בצוות פיתוח של מקדונל דאגלס F/A-18 הורנט. כמו כן היה טייס ניסוי בפרויקטים נוספים של חיל האוויר האמריקאי.

פולרטון השתתף בטיסות ניסוי על קוליות במטוס הסובייטי טופולב Tu-144.

==לאחר פרישה==
בשנת 2007 פולרטון פרש מהשרות. בשנת 2009 עבר שבץ מוחי והיה מאושפז עד לשנת 2013.

==קישורים חיצוניים==

* 
* [http://www.spacefacts.de/bios/astronauts/english/fullerton_gordon.htm ביוגרפיה]

קטגוריה:אסטרונאוטים אמריקאים
קטגוריה:טייסי חיל האוויר של ארצות הברית
קטגוריה:טייסי ניסוי אמריקאים
קטגוריה:בוגרי המכון הטכנולוגי של קליפורניה
קטגוריה:אמריקאים ממוצא הולנדי
קטגוריה:מעוטרי צלב התעופה המצוינת (ארצות הברית)
קטגוריה:מעוטרי מדליית השירות המצוין של מחלקת ההגנה
קטגוריה:אישים הקבורים בבית הקברות הלאומי ארלינגטון
קטגוריה:אמריקאים שנולדו ב-1936
קטגוריה:אמריקאים שנפטרו ב-2013
באטמונושטור

באטמונושטור (בהונגרית: Bátmonostor) הוא כפר בנפת באיה שבמחוז באץ'-קישקון בדרום־מזרח הונגריה. עד ל הייתה בו קהילה יהודית.

כמו יישובים רבים באירופה, גם בבאטמונושטור אוכלוסיית היישוב נמצאת בירידה. כך, בשנת 1990 חיו בכפר 1,765 תושבים ובשנת 2022 חיו בו רק 1,422 תושבים.

שמו של הכפר באטמונושטור הוזכר במסמכים לראשונה בשנת 1345.
== יהודי באטמונושטור ==
יהודים חיו בעיירה במאה ה-19 ובמאה ה-20. יהודים מהכפר נרצחו במהלך שואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|9
|
|-
|1880
|45
|2,346
|-
|1910
|30
|
|-
|1920
|17
|
|-
|1930
|18
|
|-
|1941
|27
|2,513
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
יחסי איראן–מונטנגרו

יחסי איראן–מונטנגרו הם היחסים הדו-צדדיים בין איראן ומונטנגרו.

== היסטוריה ==
איראן הכירה במונטנגרו ב-7 ביולי 2006, ויחסים דיפלומטיים בין המדינות כוננו ב-28 ביולי 2006. בפברואר 2007 ביקר עלי באגרי, מנכ"ל צפון ומרכז אירופה של משרד החוץ של איראן, מלווה במשלחת, במונטנגרו ונפגש עם סגן נשיא הפרלמנט של מונטנגרו ריפאת ראסטודר, וכן עם נציגי משרדי הכלכלה, החוץ והפנים. ב-24 במאי 2010 ביקר עלי אל בלדווי, ראש המועצה האיסלאמית העליונה של איראן למען יוגוסלביה לשעבר, במונטנגרו. ב-16 ביולי 2012, עלי אסגר חאג'י, שליחו המיוחד של הנשיא אחמדינז'אד, ביקר בפודגוריצה כדי להזמין את הנשיא פיליפ וויאנוביץ' להשתתף בפסגת המדינות הבלתי מזדהות בטהראן (31 באוגוסט 2012). ב-23 בספטמבר 2017, בשולי הישיבה ה-72 של העצרת הכללית של האו"ם בניו יורק, התקיימה פגישה דו-צדדית בין שר החוץ סראן דרמנוביץ' ושר החוץ של הרפובליקה האסלאמית של איראן מוחמד קסבד זריף. בתאריכים 24ֿ–28 בפברואר 2018, חברי קבוצת הידידות של הפרלמנט של מונטנגרו ביקרו בטהראן, בהזמנת הצד האיראני.

== יחסי סחר ==
הסחר בשנת 2018 הסתכם ב-314.891 אירו, וכלל יבוא של פירות וירקות ומוצריהם; מלח, גופרית, אבן לבנייה, גבס ומוצריהם; קפה, תה, רהיטים ועוד.

== נציגויות דיפלומטיות ==
* מונטנגרו מיוצגת באיראן באמצעות שגרירותה באנקרה, טורקיה.
* איראן מיוצגת במונטנגרו באמצעות שגרירותה בבלגרד, סרביה.

== קישורים חיצוניים ==

== הערות שוליים ==
הלן גריינר

הלן גריינר (אנגלית: Helen Greiner; ) היא יזמת ומהנדסת רובוטים. ייסדה את חברת iRobot, שמייצרת רובוטים כמוצרי צריכה.<ref name=":1"></ref> היא יצרה את ה"iRobot Roomba Vacuum". קיבלה הרבה פרסים בהם "Entrepreneur of the Year" של "[https://shop.goodhousekeeping.com/good-housekeeping-magazine-sem.html Good Housekeeping]". גריינר תרמה רבות לשדה המחקר שלה.<ref name=":2"></ref>

== קורות חיים ==
הלן גריינר נולדה בלונדון לאבא הונגרי ואמא בריטית. כשהייתה בת חמש, היא ומשפחתה עברו לניו יורק. כילדה, הלן קינאה באחיה הגדול מכיוון שהיו לו מכוניות עם שלט רחוק וצעצועים רובוטיים אחרים, אך היא הבינה את הרצון שלה לעבוד עם רובוטים, אחרי שראתה את הסרט "מלחמת הכוכבים". גריינר הבינה שרובוטים יכולים לעשות טוב לעולם, כמו R2-D2.<ref name=":0"></ref> היא הייתה מאוד משועשעת כשלמדה ש-R2D2 הוא פשוט בן אדם בתחפושת מפלסטיק. כל הילדות שלה היא רצתה לבנות רובוט כמו R2D2 אבל ההורים שלה לא חשבו שזה יקרה.<ref name=":2" />

למדה ב-MIT, וקיבלה תואר ראשון בהנדסת מכונות ותואר שני במדעי המחשב. עבדה במעבדה להנעה סילונית של נאס"א ובמעבדה לבינה מלאכותית של MIT.

ב-1990 הקימה את חברת "iRobot" עם רודני ברוקס וקולין אנגל. החברה ייצרה רובוטים חדשים ומכרה אותם לצרכנים פרטיים. גריינר הייתה אחת מהיוצרות של ה-iRobot Roomba Vacuum, שואב אבק שמנקה בעצמו. היא הייתה הנשיאה של החברה עד 2004, ויו"ר עד 2008. ב-2008 גריינר הקימה חברה שנקראת "[https://www.cyphy.org/ CyPhy]" אשר עובדת עם רחפנים חכמים והיא עזבה את החברה ב-2018. ב-2018 היא הלכה לעבוד כראש צוות רובוטיקה בשביל הצבא האמריקאי, וב-2020 היא מונתה למנכ"לית של חברה חקלאית טכנית בשם"[https://tertill.com/ Tertill]".<ref name=":1" />

== פרסים ==
גריינר קיבלה הרבה פרסים ותארים. ב-2003 היא קיבלה את התואר של אחת מה- "Top Ten Creators" של כתב העת "פורצ'ן". באותה השנה, היא וקולין אנגל קיבלו את התואר של "Ernst and Young New England Entrepreneurs" .“[https://shop.goodhousekeeping.com/good-housekeeping-magazine-sem.html Good Housekeeping]” קרא לגריינר "Entrepreneur of the Year” ו-"Kennedy School של אוניברסיטת הרווארד in Conjunction with the US News & World Report" קרא לה אחת מהמנהיגות טובות ביותר בארצות הברית. גריינר קיבלה את ה-"Pioneer Award" מה-"Association of Unmanned Vehicle Systems Institute ([https://www.auvsi.org/ AUVSI]) " ב-2006. ב-2007 גריינר הוכנסה ל-"Women in Technology Hall of Fame".

בנוסף, יש לה תואר כבוד מ-"Worcester Polytechnic Institute ([https://www.wpi.edu/ WPI])" ותואר כבוד נוסף מ-[https://www.clarkson.edu/ Clarkson University].<ref name=":2" />"

==קישורים חיצוניים==

* [http://meche.mit.edu/people/helen-greiner עבודותיה של גריינר ב-“Massachusetts Institute of Technology (MIT)”]
* [https://www.howold.co/person/helen-greiner/biography מידע על הלן גריינר באתר HOWOLD]
* [https://gosciencegirls.com/helen-greiner-the-robot-queen/ גריינר באתר Go Science Girls]

== הערות שוליים ==

קטגוריה:מהנדסות
קטגוריה:בוגרות המכון הטכנולוגי של מסצ'וסטס
קטגוריה:בוגרי המכון הטכנולוגי של מסצ'וסטס
קטגוריה:מהנדסי מכונות אמריקאים
קטגוריה:מנכ"לים אמריקאים
קטגוריה:אמריקאיות שנולדו ב-1967
קטגוריה:אמריקאים שנולדו ב-1967
שרלוט סקוט

שרלוט סקוט<ref></ref> (באנגלית: Charlotte Scott; 8 ביוני 1858 – 10 בנובמבר 1931) הייתה מתמטיקאית בריטית שחיה בארצות הברית ופיתחה רבות את החינוך המתמטי לנשים. היא הייתה האישה הבריטית הראשונה שהשיגה דוקטורט במתמטיקה<ref></ref>, ופרסמה את המאמר הראשון באמריקה שהתקבל באירופה.

== חיים אישיים ==
=== ילדות ונעורים ===
סקוט נולדה ב-1858 לקיילב ואליזה סקוט<ref></ref>. היא גדלה במשפחה של נוצרים נון-קונפורמיסטים שהאמינו ברפורמות חברתיות, ובין השאר חינוך נשים. אביה שכר לה מגיל צעיר מורים למתמטיקה, מה שגרם לה להתעניין במתמטיקה כבר בגיל שבע. הסיבה היחידה שהמורים הסכימו ללמד את סקוט היא שאביה היה מנהל של קולג' לנקשייר.

=== לימודים ===
באותה תקופה, מעט מאוד מקומות הסכימו ללמד נשים לימוד שאינו יסודי, ושום קולג' לא היה מקבל אותן. היא זכתה במלגה בגיל שמונה עשרה לקולג' גירטון בזכות לימודיה הביתיים. ב-1880, אחרי ארבע שנות לימוד, סקוט הגיע למבחנים הסופיים לתואר ראשון במתמטיקה באוניברסיטת קיימברידג'. סקוט קיבלה את הציון השמיני בגובהו באוניברסיטה, והייתה אמורה לקבל פרס בטקס חלוקת הפרסים של האוניברסיטה. אבל, האוניברסיטה לא נתנה באותה תקופה פרסים לנשים. בטקס, כשהכרוז הגיע לשמיני, כל המחזור של סקוט התחיל לצעוק את שמה ולדרוש שיתנו לה את הפרס, אם כי עדיין לא נתנו לה אותו. אבל, כתוצאה ממקרה זה אוניברסיטת קיימברידג' שינתה את חוקיה והתחילה לתת פרסים לנשים.

=== זכויות נשים ===
בהמשך חייה עברה לארצות הברית, והייתה שם מתמטיקאית חשובה. במהלך כל חייה תמכה מאוד בשוויון זכויות פוליטיות ולימודיות לנשים, והאמינה שעל מנת להגיע לשוויון צריכים לדבוק בקונסרבטיזם במקומות בהם לא פגע בנשים. היא לא הסכימה עם נשים שעישנו או שמו מייקאפ, אבל כן הסתפרה בתסרוקות לא מקובלות לנשים. כשלימדה במכללת ברין מאר, שלחה את המכתב הבא לנשיא המכללה בנושא כיתות נשים: 

== חיים מקצועיים ==
לאחר שסקוט עברה לארצות הברית ב-1885, היא הייתה אחת מהמורים הראשונים מכללת ברין מאר לנשים. היא הייתה המתמטיקאית הראשונה בקולג', והובילה את מחלקת המתמטיקה בקולג'. מתוך תשע נשים שקיבלו תואר דוקטור במתמטיקה בברין מאר באותה תקופה, היא לימדה שלוש. בשנת 1894 פרסמה סקוט את ספרה "An Introductory Account of Certain Modern Ideas and Methods in Plane Analytical Geometry". סקוט הייתה אחת מהמתמטיקאים הראשונים שהבדילו בין רעיון כללי לדוגמה ספציפית. היא היוותה חלק משמעותי מהמעבר של המתמטיקה להוכחות אבסטרקטיות. בשנת 1891 היא הפכה לאישה הראשונה באגודה האמריקנית למתמטיקה. היא שירתה כאישה הראשונה במועצה העליונה של האגודה האמריקנית, מה שהיה מעמד גבוה מאוד. המאמר שלה, "הוכחה למשפט היסודי של נתר", שמזוהה כמאמר האמריקאי הראשון שהפך למקובל בבריטניה. בשנת 1906 סקוט שירתה כסגנית הנשיא של האגודה האמריקנית למתמטיקה<ref></ref>.

== ראו גם ==
* האגודה האמריקאית למתמטיקה
* קיימברידג'

== קישורים חיצוניים ==

* 
* 

== הערות שוליים ==

קטגוריה:מהגרות מבריטניה לארצות הברית
קטגוריה:מתמטיקאיות אמריקאיות
קטגוריה:סגל מכללת ברין מאר
דף קטגוריה זה כולל את 3 הדפים הבאים, מתוך 3 בקטג
קטגוריה:בוגרות אוניברסיטת לונדון
קטגוריה:בוגרי אוניברסיטת לונדון
קטגוריה:מתמטיקאים אנגלים
קטגוריה:מתמטיקאים מהמאה ה-19
קטגוריה:מתמטיקאים מהמאה ה-20
קטגוריה:בריטיות שנולדו ב-1858
קטגוריה:בריטים שנולדו ב-1858
קטגוריה:בריטיות שנפטרו ב-1931
קטגוריה:בריטים שנפטרו ב-1931
אנה מריה קוארבו

אנה מריה קוארבו (בספרדית: Ana Maria Cuervo; נולדה ב-14 ביולי 1966) היא חוקרת, פיזיקאית וביולוגית אמריקאית ממוצא ספרדי, פרופסור לביולוגיה מולקולרית, ביולוגיה התפתחותית וביולוגיה מבנית, וגם לאנטומיה ורפואה. היא מנהלת שותפה של המכון לחקר הזדקנות בקולג' אלברט איינשטיין לרפואה, וידועה בעיקר בזכות עבודת המחקר שלה על אוטופגיה<ref name=":0"></ref>.
קוארבו נחשבת למובילה בתחומה והוזמנה להציג את עבודתה במוסדות בינלאומיים רבים. זכתה בפרסים רבים: פ. בנסון (2005), עמית קית' פורטר (2005), נתן שוק (2006), וינסנט קריסטופלו (2008), פרס בנט ג'יי כהן (2010), פרס מרשל הורוויטץ (2012), ופרס סול קורי ברפואה מתרגמת (2015) ונבחרה להיות חברה באקדמיה הלאומית למדעים של ארצות הברית<ref></ref>.

== קורות חיים ==
קוארבו נולדה ב-14 ביולי 1966 בברצלונה שבספרד<ref name=":0" />.

קוארבו עשתה את הדוקטורט שלה ברפואה, ביוכימיה וביולוגיה מולקולרית באוניברסיטת ולנסיה בשנים 1990 ו-1994 בהדרכתו של ארווין קנכט<ref name=":0" />. בקיץ עבדה במעבדה של פרד דייס באוניברסיטת טאפטס, על ליזוזומים משום שהמעבדות הספרדיות היו סגורות באותו הזמן. דייס התחיל לאבד את הראייה שלו, והמליץ לקוארבו לעבור לעבוד במעבדה אחרת, אבל קוארבו סירבה והמשיכה את מחקרם המשותף. קוארבו עברה פוסט דוקטורט באוניברסיטת טאפטס<ref name=":1"></ref>. היא פרסמה, ככותבת שותפה, את המאמר האקדמי הראשון שלה, העוסק בפירוק ליזוזומים, בשנת 1993<ref></ref>. בשנים 1996 ו-2000 קוארבו ודייס פרסמו את מה שהם גילו על ליזוזומים וכינו את זה "chaperone-mediated autophagy" ו-"CMA" בקצרה, הם גילו שפעילות הליזוזומים פוחתת עם הגיל, המחקר של קוארבו הראה שכישלון פרוטאוסטזיס יכול לנבוע מהזדקנות ומחלות הקשורות לגיל, ואוטופגיה היא תהליך שניתן להשפיע עליו כדי להאריך את החיים של אנשים<ref></ref><ref></ref>. ב-2002 היא התחילה מעבדה בקולג' אלברט איינשטיין לרפואה והתמקדה ב-CMA וההשפעה שלו<ref name=":1" />. קוארבו גם חקרה של את ההשפעה של CMA על מחלת פרקינסון ביחד עם דויד סולזר<ref></ref>. ב-2017 היא נבחרה לחברה באקדמיה הספרדית המלכותית למדעים וב-2018 היא נבחרה לחברה באקדמיה האמריקאית לאומנויות ומדעים, קוארבו היא אחת מהמדענים הכי מצוטטים בעולם והיא פרסמה מעל 270 מאמרים<ref name=":1" />.

== חיים אישיים ==
קוארבו נשואה לפרננדו מאסיה, אימונולוג שאותו הכירה כשהיו ביחד בבית ספר לרפואה.

==קישורים חיצוניים==

<div class="mw-content-ltr">
* [https://www.einsteinmed.edu/faculty/experts/8784/ana-maria-cuervo/ Ana Maria Cuervo], Albert Einstein College of Medicine
* [https://www.pnas.org/doi/10.1073/pnas.2204524119 Profile of Ana Maria Cuervo], PNAS
</div>

== הערות שוליים ==

קטגוריה:רופאים ספרדים
קטגוריה:ביוכימאים ספרדים
קטגוריה:מהגרים מספרד לארצות הברית
קטגוריה:סגל ישיבה יוניברסיטי
קטגוריה:חברי האקדמיה הלאומית למדעים של ארצות הברית
קטגוריה:חברי האקדמיה האמריקאית לאמנויות ולמדעים
קטגוריה:אמריקאיות שנולדו ב-1996
קטגוריה:אמריקאים שנולדו ב-1996
יחסי קזחסטן–קירגיזסטן

יחסי קזחסטן–קירגיזסטן הם היחסים הבילטרליים שבין רפובליקת קזחסטן לבין הרפובליקה הקירגיזית. היחסים הבילטרליים בין שתי המדינות שחולקות גבול משותף נחשבים לחזקים מאוד, וזאת הודות לקרבה התרבותית, הדתית והלשונית ביניהן. 

== היסטוריה ==
=== תחת שלטון ברית המועצות ===
קזחסטן וקירגיזסטן היו שתיהן רפובליקות תחת שלטון ברית המועצות. הן החלו את דרכן כאוטונומיות תחת רוסיה הסובייטית וב-1936 חולקו לשתי רפובליקות נפרדות, הרפובליקה הסובייטית הסוציאליסטית הקזחית והרפובליקה הסובייטית הסוציאליסטית הקירגיזית. 

במהלך שנות שלטונו של סטלין, בין השנים 1930 ל-1944, הועברו לקזחסטן וקירגיזסטן מספר קבוצות אתניות כמו כורדים, קלמיקים, צ'צ'נים, אינגושים ובלקרים, שעה שקזחים הועברו למקומות אחרים.

בשנות ה-80, בדומה לתהליך שהתחולל בשאר ברית המועצות, רגש הלאומיות החל לגאות תחת שלטונו של מיכאיל גורבצ'וב, וביתר שאת במהלך הגלאסנוסט והפרסטרויקה. 

במרץ 1991 קזחסטן וקירגיזסטן ערכו כחלק משאר ברית המועצות, משאל עם כללי בדבר הפיכת ברית המועצות לפדרציה רב-לאומית, דבר שזכה לרוב גדול.

זמן קצר אחרי ניסיון הפיכה שהתחולל ברוסיה באוגוסט 1991, קירגיזסטן (ב-31 באוגוסט) וקזחסטן (ב-16 בדצמבר) הכריזו על עצמאותן, זאת עד לפירוקה הסופי של ברית המועצות ב-26 בדצמבר אותה שנה. שתי המדינות כוננו יחסים דיפלומטיים ב-1992.

=== כמדינות עצמאיות ===
ב-26 באפריל 2007, נשיאי שתי המדינות חתמו על הסכם ליצירת ועדה בינלאומית עליונה משותפת לשתיהן. קזחסטן משחקת תפקיד חשוב בצפון קירגיזסטן, ולמשך תקופה מסוימת בשנות ה-90, הסגירה של נמל התעופה הבין-לאומי מאנאס בבישקק, בירת קירגיזסטן, הפכה את בירת קזחסטן, אלמטי לשער הכניסה העיקרי לקירגיזסטן. 

=== הבחירות בקירגיזסטן בשנת 2017 ===
ב-2017, במהלך מערכת הבחירות לנשיאות קירגיזסטן האשים הנשיא אלמאזבק אטמבייב את קזחסטן בסיוע לאחד המועמדים מולו. הוא גם האשים את הפקידות הקזחית בכך שהיא מושחתת וכן שהיא בוזזת את הכנסות הגמלאים. ב-9 באוקטובר ביטל את השתתפותו בפסגת ראשי מדינות חבר העמים בעיר סוצ'י שברוסיה, אירוע שבמסגרתו היה פוגש את נשיא קזחסטן, נורסולטן נזרבייב. עקב ההאשמות, פקידי הגבול הקזחים עלו לכוננות גבוהה בגבול בין המדינות, האטו את מעבר המטיילים ושלחו מספר משאיות של חיילים לגבול. לפי הדיווחים, הכוחות היו אמורים להישאר שם עד אחרי הבחירות בקירגיזסטן. בתגובה, קירגיזסטן הכריזה גם היא על רמת כוננות גבוהה.

== יחסים כלכליים ==
ההשקעה הישירה של קזחסטן בשכנתה צמחה במהירות מאז ראשית שנות ה-2000. כיום, הנוכחות הכלכלית שלה במדינה מורגשת בכל צפון קירגיזסטן, מבנקים ועסקים קטנים, דרך מכוניות בעלות לוחית רישוי קזחית ותיירים רבים. לרוב, הקירגיזים מקבלים בחיוב את שכניהם לאור הקרבה התרבותית. יש הטוענים שאיחוד בין המדינות יהיה טוב לכלכלה שלהן: "אני לא רואה שום בעיה באיחוד עם מדינה אחרת. בעתיד אנחנו נצטרך להתאחד עם מדינה זו או אחרת, בכל מקרה. איחוד עם קזחסטן יהיה מאיץ טוב להתפתחות הכלכלית שלנו", אמר מחוקק קירגיזי ב-2011.

בשנת 2007 הציע נשיא קזחסטן נזרבייב להקים קרן שתסייע לפיתוח הכלכלי של קירגיזסטן, והקמתה יצאה לדרך ב-2011. הקרן הוקמה בתקציב של 100 מיליון דולר, ומטרתה העיקרית היא להעניק סיוע פיננסי לכלכלת קירגיזסטן באמצעות סיוע לעסקים קטנים ובינוניים.

בשנת 2021 דווח כי מחזור הסחר בין שתי המדינות הגיע ל-680 מיליון דולר, צמיחה של 9% בתשעת החודשים הראשונים של השנה.

== הערות שוליים ==
מרגרט ה. רייט

מרגרט ה. רייט (Margaret H. Wright; נולדה ב-18 בפברואר 1944) היא פרופסור למדעי המחשב ומתמטיקאית אמריקאית. הייתה ראש הפקולטה למדעי המחשב באוניברסיטת ניו יורק, ונשיאת החברה למתמטיקה תעשייתית ויישומית (SIAM). התמחתה במיטוב (אופטימיזציה), אלגברה ליניארית ומדעי המחשב.

== קורות חיים ==
מרגרט רייט נולדה בסן פרנסיסקו, וגדלה בהנפורד, קליפורניה ובטוסון, אריזונה – שם למדה בתיכון. בניגוד לשני הוריה, שהיו רופאים, היא עצמה נמשכה כבר מגיל צעיר לתחומים מתמטיים. בתיכון אהבה ללמוד מתמטיקה ואפילו התבלטה כטובה ביותר במקצוע זה בכיתתה. את התיכון סיימה ב-1960, כלומר בגיל 16.<ref></ref>

=== לימודים ועבודה ===
תחילה, כשהלכה לאוניברסיטת סטנפורד לא ידעה מה ללמוד, אך שמעה שתואר במתמטיקה ומדעי המחשב יוכלו לעזור לה בהמשך החיים ויתנו לה יותר אפשרויות עבודה בעתיד. לכן את התואר הראשון עשתה במתמטיקה ואת התואר השני במדעי המחשב. בסיום התואר השני, רייט החלה לעבוד בתעשייה בחברת "גי טי אי סילבניה (GTE Sylvania)", המייצרת ציוד חשמלי. לאחר מספר שנים, חזרה לסטנפורד כדי לעשות את הדוקטורט שלה במדעי המחשב, כאשר מחקרה עסק באופטימיזציה. התזה שלה הייתה על שיטות מספריות לאופטימיזציה לא ליניארית מאולצת. כשסיימה את התואר השלישי ב-1976, נשארה באוניברסיטת סטנפורד כחוקרת במחלקה לחקר ביצועים עד שעברה למעבדות של חברת נוקיה בל ב-1988 – שם הייתה חלק מהצוות הטכני. בין השנים 1995–1996 כיהנה כנשיאת החברה למתמטיקה תעשייתית ויישומית ובשנת 1997 נבחרה לאקדמיה הלאומית להנדסה. בין השנים 1997–2000 היא הייתה ראש המחלקה לחקר מדעי המחשב במעבדות בל ובשנת 2001 התמנתה ליושבת ראש הפקולטה למדעי המחשב באוניברסיטת ניו יורק. ב-2005 נבחרה לאקדמיה הלאומית למדעים.<ref></ref><ref></ref>

== עבודות ופרסומים ==
מרגרט רייט פרסמה ביחד עם פיליפ גיל ווולטר מורי, שני ספרים העוסקים באופטימיזציה:

* Practical Optimization (1982)
* Numerical Linear Algebra and Optimization (1990)

בנוסף, פרסמה כמעט כ-50 דוחות טכניים בשביל אוניברסיטת סטנפורד ומעבדות נוקיה בל והייתה עורכת של כחמישה כתבי עת מדעיים.

אחד מפרסומיה בכתב עת היה על מהפכת שיטות הנקודה הפנימית באופטימיזציה וקישור השיטה של קארמרקאר לפתירה של בעיות ליניאריות, לשיטות הנקודה הפנימית. בפרסום דיברה על ההיסטוריה של הנושא, פיתוחים אחרונים ותוצאות.<ref></ref>

== פרסים ==
* פרס על שירות משמעותי ותרומה לתחומי מתמטיקה ומדעי המחשב מהחברה למתמטיקה תעשייתית ויישומית (2001).
* פרס עבור שירות ציבורי מהאגודה האמריקאית למתמטיקה (2002).

==קישורים חיצוניים==

== הערות שוליים ==

קטגוריה:מדעני מחשב אמריקאים
קטגוריה:מתמטיקאיות אמריקאיות
קטגוריה:בעלות תואר דוקטור מאוניברסיטת סטנפורד
קטגוריה:בעלי תואר דוקטור מאוניברסיטת סטנפורד
קטגוריה:אמריקאים שנולדו ב-1944
קטגוריה:אמריקאיות שנולדו ב-1944
קרוליין סיריס

קרוליין מרי סיריס (בשם מלא באנגלית: Caroline Mary Series; נולדה ב-24 במרץ 1951) היא מתמטיקאית בריטית הידועה בזכות עיסוקה בגאומטריה היפרבולית, קבוצות קלייניאניות ומערכות דינמיות. סיריס השתתפה בכתיבת הספר "פניני אינדרה" ביחד עם דייוויד ממפורד ודייוויד רייט (David Wright) הספר מדבר על תמונות שהתקבלו מהניסיונות הראשונים בחקירה ממוחשבת של קבוצות קלייניאניות.<ref name=":0"></ref><ref name=":1">http://homepages.warwick.ac.uk/~masbb/CV_2022.pdf</ref><ref></ref>

== קורות חיים ==
סיריס נולדה באוקספורד<ref name=":1" />. היא למדה בתיכון אוקספורד לבנות<ref name=":0" /> ובשנת 1969 התחילה ללמוד לתואר ראשון במתמטיקה במכללת סמרוויל , אותו היא השלימה ב-1972<ref name=":1" /> [2], היא זכתה במלגת קנדי ולמדה באוניברסיטת הרווארד מ-1972, כאשר ב-1976 סיימה דוקטורט בנושא " Ergodic Actions of Product Groups" בפיקוחו של ג'ורג' מקי <ref name=":1" />.

בשנות ה-70 סיריס נענתה לפנייתם של דייוויד ממפורד ודייוויד רייט (David Wright) והצטרפה לכתיבת ספר על התמונות שהתקבלו מניסיונותיהם, אשר היו הניסיונות הראשונים בחקירה ממוחשבת של קבוצות קלייניאניות. סיריס כבר כתבה כמה מאמרים על התמונות, והשתתפה בפיתוח המתמטיקה שמאחוריהן. לאחר עשר שנים הם פרסמו את הספר "פניני אינדרה" <ref name=":0" />.

בנוסף, סיריס עמדה מאחורי הקמת ועדת הסביבה של אוניברסיטת ווריק – הרעיון עלה בראשה כאשר היא גילתה שאין שום התייחסות של הנהלת האוניברסיטה לשאלות סביבתיות. סיריס כתבה על כך בעלון המידע של האוניברסיטה ולאחר זמן מה היא קיבלה תשובה מקולגה – פרופסור מייק טרי. ביחד הם הקימו קבוצה לא רשמית אליה אנשים יכלו לפנות בנוגע לבעיות סביבתיות, ולאחר חמש שנים הקבוצה הפכה לוועדה אוניברסיטאית רשמית ובעלת השפעה על מדיניות האוניברסיטה.<ref name=":0" />

== קריירה ומחקר ==
בשנים 1976 עד 1977 סיריס הרצתה באוניברסיטת קליפורניה בברקלי, ב-1977 – 1978 היא השתתפה במחקר במכללת ניונהם בקיימברידג'. מ-1978 עד 1987 היא עבדה באוניברסיטת ווריק כמרצה, כאשר ב-1987 היא קיבלה את התואר פרופסור חבר וב-1992 היא הוכרה כפרופסור מן המניין. מ-1999 עד 2004 היא הייתה עמיתת מחקר בכירה במועצה למחקר בהנדסה ובמדעים פיזיקליים באוניברסיטת ווריק. כיום סיריס היא פרופסור אמריטה במחלקה למתמטיקה באוניברסיטת ווריק.<ref name=":1" />

סיריס היא אחת ממייסדות הארגון "נשים אירופיות במתמטיקה" <ref name=":0" /> הארגון הוקם בדצמבר 1986 ומאז ניהל כ-18 פגישות (1986–2018 כל שנתיים) במגוון מדינות באירופה<ref></ref>.

=== פרסים ומלגות ===
* Senior Anne Bennett Prize החברה המתמטית של לונדון – (2014)<ref name=":1" />
* Junior Whitehead Prize (פרס וויטהד) החברה המתמטית של לונדון – (1987)<ref name=":1" />
* Kennedy Scholarship אוניברסיטת הרווארד – (1972 – 1974)<ref name=":1" />
* University Mathematical Prize, Oxford (1972)<ref name=":1" />
* Mary Ewart Scholarship, Senior Scholar מכללת סמרוויל (1969)<ref name=":1" />
* GPDST Sixth Form Scholarship (1967–1968)<ref name=":1" />

== קישורים חיצוניים ==

== הערות שוליים ==

קטגוריה:מתמטיקאיות בריטיות
קטגוריה:בעלות תואר דוקטור מאוניברסיטת הרווארד
קטגוריה:בריטיות שנולדו ב-1951
אליזבת פרילוגר

אליזבת ברכּס פרילוגר (באנגלית: Elizabeth Barchas Prelogar; נולדה ב-1980) היא עורכת דין המכהנת כפרקליטת המדינה של ארצות הברית. היא כיהנה בתפקיד בפועל החל מ-20 בינואר 2021, עם תחילת ממשל ג'ו ביידן, ומינויה אושר על ידי הסנאט ב-11 באוגוסט 2021.

== ראשית חייה והשכלה ==
פרילוגר נולדה בבויסי שבאיידהו בשם אליזבת ברכּס. לאחר סיום לימודיה התיכוניים, למדה פרילוגר ספרות אנגלית וספרות רוסית באוניברסיטת אמורי. היא סיימה את לימודיה באמורי בהצטיינות ולאחר מכן למדה כתיבה יוצרת באוניברסיטת סנט אנדרוז בסקוטלנד. לאחר מכן למדה משפט בבית הספר למשפטים באוניברסיטת הרווארד, שם שימשה גם כעורכת במערכת של Harvard Law Review. היא זכתה במלגת לימודים לסטודנטים המעוניינים להיות עיתונאים וללמוד מחוץ לארצות הברית, על בסיס מאמר שכתבה על צנזורה ברוסיה. היא דוברת רוסית באופן שוטף. היא סיימה את לימודיה בהצטיינות עם תואר JD בשנת 2008.

פרילוגר נבחרה בתחרויות יופי כ"מיס איידהו ארצות הברית" בשנת 2001 ו"מיס איידהו" בשנת 2004.

== קריירה ==
לאחר לימודיה הייתה פרילוגר עוזרת משפטית של מריק גרלנד בבית המשפט הפדרלי לערעורים במחוז קולומביה (2008–2009) ושל שופטות בית המשפט העליון של ארצות הברית רות ביידר גינסבורג (2009–2010) ואלנה קגן (2010–2011). לאחר מכן עבדה פרילוגר במספר משרדי עורכי דין והתמקדה בליטיגציה בבית המשפט העליון. היא לימדה קורס בבית הספר למשפטים באוניברסיטת הרווארד ולקחה מספר תיקים פרו בונו.

בשנים 2014–2019 כיהנה פרילוגר כעוזרת פרקליט המדינה של ארצות הברית. במסגרת תפקיד זה היא טענה בבית המשפט העליון. בנוסף היא הייתה חלק מצוות החקירה של התערבות רוסיה בבחירות לנשיאות ארצות הברית ב-2016, שהוביל רוברט מולר.

עם כניסתו לתפקיד נשיא ארצות הברית, מינה ג'ו ביידן את פרילוגר כסגנית ראשית של פרקליט המדינה של ארצות הברית, והיא כיהנה בפועל בתפקיד פרקליטת המדינה. היא כיהנה בתפקיד ללא מינוי רשמי במשך כשבעה חודשים, תקופה שנחשבת לארוכה יחסית. ב-10 באוגוסט 2021 הכריז ביידן רשמית שפרילוגר היא מועמדתו לתפקיד, ובאותו היום הוצגה מועמדותה בפני הסנאט. ב-7 באוקטובר אישרה ועדת המשפט של הסנאט את מועמדותה ברוב של 13 תומכים מול 9 מתנגדים, וב-28 באוקטובר אישר הסנאט את המינוי, ברוב של 53 תומכים מול 36 מתנגדים. היא האישה השנייה שמכהנת בתפקיד (הראשונה הייתה אלנה קגן).

==קישורים חיצוניים ==
* [https://www.justice.gov/osg/staff-profile/meet-solicitor-general על אליזבת פרילוגר], באתר מחלקת המשפטים של ארצות הברית 
* [https://www.oyez.org/advocates/elizabeth_b_prelogar תיקים שבהם טענה אליזבת פרילוגר בפני בית המשפט העליון של ארצות הברית], באתר Oyez 

==הערות שוליים ==

קטגוריה:פרקליטי המדינה של ארצות הברית
קטגוריה:משפטניות אמריקאיות
קטגוריה:משפטנים אמריקאים
קטגוריה:בוגרות בית הספר למשפטים באוניברסיטת הרווארד
קטגוריה:בוגרי בית הספר למשפטים באוניברסיטת הרווארד
קטגוריה:בוגרי אוניברסיטת אמורי
קטגוריה:בוגרות אוניברסיטת אמורי
קטגוריה:אמריקאיות שנולדו ב-1980
קטגוריה:אמריקאים שנולדו ב-1980
סת' מגזינר

סת' מייקל מגזינר (באנגלית: Seth Michael Magaziner; נולד ב-22 ביולי 1983) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השני של מדינת רוד איילנד מאז ינואר 2023. מגזינר, חבר המפלגה הדמוקרטית, מייצג מחוז בחירה החולש על דרום ומערב רוד איילנד. בשנים 2023-2015 שירת כגזבר מדינת רוד איילנד תחת המושלת ג'ינה ריימונדו.

== ביוגרפיה ==
מגזינר נולד בבריסטול, רוד איילנד לאיירה וסוזאן מגזינר<ref></ref><ref></ref>. סת' הוא בנם הבכור של הזוג ולו שני אחים. הוא למד בבית הספר הפרטי מילטון שבמילטון, מסצ'וסטס. את התואר הראשון שלו בהיסטוריה עשה מגזינר באוניברסיטת בראון, שם כיהן גם כנשיא תא הסטודנטים הדמוקרטים<ref></ref>. הוא עשה תואר השני במנהל עסקים באוניברסיטת ייל<ref></ref>. בין התארים עבד מגזינר בבית ספר יסודי באופלואסאס שבמדינת לואיזיאנה.

ב-22 באוקטובר 2013 הודיע מגזינר כי בכוונתו להתמודד על תפקיד הגזבר הכללי של מדינת רוד איילנד, הוא נבחר לתפקיד בנובמבר 2014<ref name="alex">Kuffner, Alex. [https://www.providencejournal.com/story/news/politics/2014/09/09/20140909-caprio-concedes-race-for-treasurer-s-nomination-to-magaziner-ece/35275674007/ "Magaziner ends Caprio’s comeback for general treasurer"], The Providence Journal, Providence, September 9, 2014. </ref>.

ב-14 בספטמבר 2021 מגזינר הודיע על התמודדותו בבחירות לתפקיד מושל רוד איילנד. הקמפיין שלו התמקד בזכויות הפלה, אנרגיה ירוקה והגבלת השימוש בנשק חם. עם זאת, בינואר 2022 פרש מהמירוץ והודיע כי בכוונתו להתמודד על ייצוג מחוז הקונגרס השני של רוד איילנד (בעקבות פרישתו של חבר בית הנבחרים המכהן מטעם מחוז זה, ג'ים לנג'ווין). מגזינר היה תושב מחוז הקונגרס הראשון של רוד איילנד ולאחר ביקורת רבה מצד מתנגדיו שטענו כי הוא כלל לא תושב המחוז הוא עבר להתגורר בדירה שכורה בקרנסטון (עם זאת, החוק בארצות הברית מחייב מועמד להיות חבר המדינה אותו הוא מייצג בלבד)<ref></ref>. הוא גבר על חמישה מעומדים אחרים בפריימריז שנערכו בספטמבר 2022 ובבחירות הכלליות ניצח לאחר שקיבל יותר מ-50% מהקולות.

ב-3 בינואר 2023 הוא הושבע לתפקידו כחבר הקונגרס.

== קישורים חיצוניים ==
* 

* 

== הערות שוליים ==

קטגוריה:בוגרי אוניברסיטת בראון
קטגוריה:בוגרי אוניברסיטת ייל
קטגוריה:מזכירי אוצר במדינות ארצות הברית
קטגוריה:חברי בית הנבחרים של ארצות הברית מרוד איילנד
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1983
סואייבו מארו

סואייבו מארו (בצרפתית: Souaibou Marou; נולד ב-3 בדצמבר 2000 בקמרון) הוא כדורגלן קמרוני המשחק בעמדת החלוץ בקבוצת קוטון ספורט מליגת העל הקמרונית ובנבחרת קמרון.

== קריירת מועדונים ==
מארו משחק בקבוצה הבוגרת של קוטון ספורט מליגת העל הקמרונית החל משנת 2018.

== קריירה בינלאומית ==
ב-28 באוגוסט 2022 ערך מארו את הופעת הבכורה שלו בנבחרת קמרון, בהפסד 1-0 לנבחרת גינאה המשוונית במסגרת מוקדמות אליפות האומות האפריקאיות . ב-4 בספטמבר הבקיע את שער הבכורה שלו בנבחרת, בניצחון 2-0 על נבחרת גינאה המשוונית במסגרת מוקדמות אליפות האומות האפריקאיות .

נכלל בסגל נבחרת קמרון לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים קמרונים
קטגוריה:חלוצי כדורגל קמרונים
קטגוריה:כדורגלני נבחרת קמרון
קטגוריה:כדורגלני מונדיאל 2022
קטגוריה:קמרונים שנולדו ב-2000
יחסי איראן–אנדורה

יחסי איראן–אנדורה הם היחסים הדיפלומטיים בין אנדורה לאיראן.

== סקירה כללית ==
במהלך השנים הראשונות של שנות ה-90 של המאה ה-20 התנהל משא ומתן על כינון יחסים דיפלומטיים בין הרפובליקה האסלאמית של איראן לנסיכות אנדורה על ידי שגרירויות הרפובליקה האסלאמית של איראן ואנדורה במדריד. שתי המדינות כוננו יחסים דיפלומטיים ב-30 בספטמבר 2015. שתי המדינות משתפות פעולה במגוון תחומים ושואפות להגדיל את שיתוף הפעולה הכלכלי בין המדינות.

== נציגויות דיפלומטיות ==
* איראן מיוצגת באנדורה באמצעות שגרירותה במדריד, ספרד.
* אנדורה אינה מיוצגת באיראן לא בדרג השגרירות ולא בדרג הקונסוליה.

== קישורים חיצוניים ==

== הערות שוליים ==
הנרי הרטספילד

הנרי הרטספילד (באנגלית: Henry Warren Hartsfield; 21 בנובמבר 1933, ברמינגהאם – 17 ביולי 2014, יוסטון) היה פיזיקאי, טייס ניסוי ואסטרונאוט אמריקאי אשר לקח חלק בתוכנית מעבורת החלל.

==ביוגרפיה==
הנרי הרטספילד נולד בעיר ברמינגהאם שבאלבמה. לאחר סיום בית הספר הוא למד פיזיקה באוניברסיטת אובורן בה קיבל תואר ראשון בשנת 1954.

הוא התגייס לחיל האוויר של ארצות הברית בשנת 1955. הוא סיים קורס טיס ושירת במספר יחידות. בשנים 1961–1964 הרטספילד הוצב בשטח גרמניה המערבית. בהמשך הוא סיים בית ספר לטייסי ניסוי בבסיס חיל האוויר אדוארדס. בשנת 1969 הוא התקבל ליחידת האסטרונאוטים של נאס"א.

==שירות בנאס"א==
הנרי הרטספילד היה חבר בצוות תמיכה של במשימה אפולו 16 ובמספר משימות במסגרת סקיילאב. בשנת 1977 הוא פרש מחיל האוויר והמשיך לעבוד בנאס"א.

הרטספילד היה בצוות גיבוי של STS-2 ו-STS-3. בשנת 1982 הוא טס לחלל במסגרת משימה STS-4. בשנת 1984 הוא היה מפקד צוות של STS-41-D. את הטיסה השלישית הוא ביצע במעבורת החלל צ'לנג'ר במסגרת משימה STS-61-A.

בשנים 1986–1987 הרטספילד כיהן בתפקיד ניהולי במרכז החלל ג'ונסון ואחר כך הועבר למרכז טיסות החלל מרשל. בשנת 1993 הרטספילד קיבל תפקיד ניהולי בפרויקט תחנת החלל הבין-לאומית.
הוא פרש מנאס"א בשנת 1998 והתמנה לסגן-נשיא של Raytheon Technologies.

הרטספילד נפטר בשנת 2013 בעקבות סיבוכים לאחר ניתוח גב.

==קישורים חיצוניים==

* 
* [http://www.spacefacts.de/bios/astronauts/english/hartsfield_henry.htm ביוגרפיה]
* 

קטגוריה:אסטרונאוטים אמריקאים
קטגוריה:טייסי חיל האוויר של ארצות הברית
קטגוריה:טייסי ניסוי אמריקאים
קטגוריה:בוגרי אוניברסיטת אובורן
קטגוריה:עובדי נאס"א
קטגוריה:אישים הקבורים בבית הקברות הלאומי ארלינגטון
קטגוריה:אמריקאים שנולדו ב-1933
קטגוריה:אמריקאים שנפטרו ב-2014
קקדו שחור מבריק

קקדו שחור מבריק (שם מדעי: Calyptorhynchus lathami) הוא מין תוכי ממשפחת הקקדואיים השייך לסוג קקדו שחור. הוא חי בטבע במזרח אוסטרליה ומצוי בסכנת הכחדה. המין תואר ב-1807 בידי החוקר ההולנדי קונארד טמינק ושמו המדעי ניתן להוקרת החוקר ג'ון לאת'אם.

==תיאור==
זהו מהקטנים שבקקדואים והוא מגיע לאורך של כ-46–50 סנטימטרים ומשקלו 420 עד 500 גרם, כשהוא בעל דו-צורתיות זוויגית לטובת הזכרים. קקדו זה קרוב בעיקר למין קקדו שחור אדום-זנב הנפוץ יותר ממנו. צבעו שחור כשהראש כהה עם מקור אפור והרגליים אפורות. הכנפיים והזנב שחורים ובעלי נוצות אדומות בחלק הפנימי. הנקבות חומות יותר מהזכרים.

הקקדו חי באזורים פתוחים ומיוערים, לרוב סביב עצי קזוארינה או אקליפטוס מהם הם ניזונים ברחבי מזרח אוסטרליה בקווינסלנד, ויקטוריה ובאי קנגורו.

הקקדו מצוי כיום בסכנה עקב פגיעות טבע שנגרמות לאוכלוסיותיו, כאשר תוכים רבים נהרגו במהלך גל השרפות באוסטרליה בשנת 2019 ו-2020 או איבדו את העצים מהם ניזונו ועליהם קיננו. עוד סכנות כוללות סחר בלתי חוקי, טורפים שונים ביניהם מינים פולשים כמו חולדות וחתולים וכן בידוד גדול של האוכלוסיות.

===תת-מינים===
לתוכי זה 3 תת-מינים:
* C. l. lathami
* C. l. erebus
* C. l. halmaturinus

==קישורים חיצוניים==

==הערות שוליים==

קטגוריה:טקסונים שתוארו בידי קונרד יאקוב טמינק
קטגוריה:בעלי חיים שתוארו ב-1807
קטגוריה:קקדואיים
קטגוריה:אוסטרליה: עופות
יחסי איראן–מונקו

יחסי איראן–מונקו הם היחסים הדיפלומטיים בין איראן למונקו.

== היסטוריה ==
שתי המדינות כוננו יחסים דיפלומטיים ב-10 במאי 2012. בנובמבר 2022 במהלך טקס הענקת קרן "הנסיכה גרייס, הנסיך אלבר ורעייתו שרלין עלו לבמה כדי לתמוך בנשים ונערות איראניות, יחד עם עורכת האינדיפנדנט הפרסית, קמיליה צ'וזי פארד והקולנוענית האיטלקית-אמריקאית ולנטינה קסטלני, כדי להראות את הסולידריות שלהם עם תנועת המחאה האיראנית. בשיחה עם עורכת המדור הפרסית ב"אינדיפנדנט", הביעה שרלין את הזדהותה עם תושבי איראן ואמרה כי קראה את החדשות על מהסה אמיני והושפעה מכך מאוד.

== נציגויות דיפלומטיות ==
* מונקו אינה מיוצגת באיראן לא בדרג השגרירות ולא בדרג הקונסוליה.
* איראן מיוצגת במונקו באמצעות שגרירותה בפריז, צרפת.

== קישורים חיצוניים ==

== הערות שוליים ==